Adam Joseph Exner

Adam Joseph Exner (født 24. desember 1928 i Killaly i Saskatchewan i Canada, død 5. september 2023 i Grayson i Saskatchewan) var en kanadisk katolsk prelat og erkebiskop av Vancouver.

Liv og virke

Bakgrunn
Adam Joseph Exner var den yngste av seks barn til Joseph og Frances (Gelowitz). Begge foreldrene var bukovinatyskere fra Østerrike-Ungarn som kom til Canada som barn.

Han vokste opp på et gårdsbruk som var uten elektrisitet, innlagt vann og sentralvarme. Skjønt moren ikke selv var lesekyndig, sørget hun for at barna fikk grundig undervisning i  Baltimore Catechism. Messe ble ikke feiret ukentlig i den lokale kirken i dette strøket av prærien, så familien arrangerte en paraliturgi rundt kjøkkenbordet når det ikke var messesøndag: Salmer, bibellesninger, refleksjon over tekstene og deres relevans til deres dagligliv, fulgt av rosenkransbønn. Exner gikk på småskole i en ettroms skolebygning to kilometer unna, med bare én lærer alle grunnskoleårene. Han lærte seg å spille trekkspill, og holdt det ved like også som biskop, med polkaer og vals. Var han ikke blitt prest, lå han an til å arve gården, og ville i så fall blitt bonde.

Prest
Adam Exner sluttet seg til Oblatfedrene, studerte blant annet ved Gregoriana i Roma og ble presteviet den 7. juli 1957. Da han var tilbake i Canada fullførte han doktorgradsstudier i moralteologi, og begynte å undervise ved presteseminarer i sin orden og i provinsen Alberta.

Biskop av Kamloops
Pave Paul VI utnevnte ham til biskop av Kamloops den 16. januar 1974. Erkebiskopen av Grouard-McLennan, Henri Légaré, bispeviet ham den 12. mars samme år; medkonsekratorer var James Francis Carney, erkebiskop av Vancouver, og Charles Aimé Halpin, erkebiskop av Regina. Innsettelsen i bispedømmet Kamloops ble foretatt ved den apostoliske nuntius til Canada, erkebiskop Guido del Mestri, den 28. mars samme år.

Erkebiskop av Winnipeg
Han ble utnevnt til erkebiskop av Winnipeg den 31. mars 1982, og ble innsatt 23. juni samme år.

Erkebiskop av Vancouver
Den 25. mai 1991 ble han utnevnt til erkebiskop av Vancouver. Skjønt han ble beskrevet som «Canadas mest frittalende konservative prelat» av Joel Connelly i Seattle Post-Intelligencer, avviste Exner bruken av slike kategorier, og betraktet seg selv som «middle-of-the-road».  Han mente at han noen ganger ble klandret for å være for konservativ, andre ganger som for liberal, og sa at hans mål var å «bekjempe den tanke at katolikker han velge og vrake hvilke dogmer de godtar». Til forskjell fra sin umiddelbare forgjenger, erkebiskop James Carney, ble Exner oppfattet som villig og avslappet med å snakke med mediene.

Exner instruerte fire katolske skoler om å trekke seg ut av fra bankforbindelsen Vancity i september 2003. Dette, ble det hevdet, hadde sammenheng med at kredittunionen Vancity hadde kjørt en reklamekampanje med to menn kinn mot kinn, og med teksten «I want to bank with people who value all partnerships». Men i et brev sendt til og publisert i Vancouver Sun forklarte Exner beslutningen, og sa at det kokte ned til at Vancitys «støtte til agendaer brøt med katolsk moral [og som gikk] meget lengre enn å avbilde samkjønnede par». Han sa at kredittunionen offentlig tok aktivt del i «agendaer som er bekymringsfulle og skadelige for kirke og samfunn». Beslutningen førte til illsint kritikk, og det ble sendt et budskap til erkebispedømmet som lenket Exner (som var tysk-kanadier) til nazismen. Det kom til at protesterende samlet seg foran Exners bosted sent om kvelden og ropte obskjøniteter og trusler mot ham. Det førte til at Vancouver Police Department etterforsket truslene og så anbefalte for erkebiskopen å foreta tiltak for å passe på sin personlige sikkerhet når han var ute i det offentlige rom.

Den 10. januar 2004 innvilget pave Johannes Paul II hans aldersbetingede avskjedsøknad.

Episkopalgenealogi 
Hans episkopalgenealogi er:

 Kardinal Scipione Rebiba  (1504-1577) 
 Kardinal Giulio Antonio Santorio  (1532-1602) *bispeviet 1566
 Kardinal Girolamo Bernerio (1540-1611) *1586
 Erkebiskop Galeazzo Sanvitale  (1566-1622) *1604
 Kardinal Ludovico Ludovisi  (1595-1632) *1621
 Kardinal Luigi Caetani (1595-1642) *1622
 Kardinal Ulderico Carpegna (1595-1679) *1630
 Kardinal Paluzzo Paluzzi Altieri degli Albertoni (1623-1698) *1666
 Pave Benedikt XIII (1649-1730) *1675
 Pave Benedikt XIV (1675-1758) *1724
 Erkebiskop Enrico Enríquez (1701-1756) *1743
 Erkebiskop Manuel Quintano Bonifaz (1698-1774) *1749
 Kardinal Buenaventura Córdoba Espinosa de la Cerda (1724-1777) *1761
 Kardinal Giuseppe Maria Doria Pamphilj (1751-1816) *1785
 Pave Pius VIII (1761-1830) *1816
 Pave Pius IX (1792-1878) *1827
 Biskop Armand-François-Marie de Charbonnel, O.F.M. Cap. (1802-1891) *1850
 Erkebiskop John Joseph Lynch, C.M. (1816-1888) *1859
 Kardinal Elzéar-Alexandre Taschereau (1820-1898) *1871
 Erkebiskop Louis Nazaire Bégin (1840-1925) *1888
 Erkebiskop Louis Joseph Napoléon Paul Bruchési (1855-1939) *1897
 Erkebiskop Joseph-Guillaume-Laurent Forbes (1865-1940) *1913
 Kardinal Jean-Marie-Rodrigue Villeneuve, O.M.I. (1883-1947) *1930
 Kardinal Maurice Roy (1905-1985) *1946
 Erkebiskop Henri Légaré O.M.I.(1918-2004) *1967
 Erkebiskop Adam Joseph Exner O.M.I. (1918-2004) *1967

Referanser 

Canadiske katolske biskoper
Personer fra Division No. 5, Saskatchewan
Personer fra Saskatchewan
Linjen Rebiba
Canadiske medlemmer av katolske ordener
Oblatfedre